Sklep Splošnega sodišča (prvi senat) z dne 6. septembra 2012 – Technion et Technion Research & Development Foundation proti Komisiji
(Zadeva T-657/11)
„Ničnostna tožba – Šesti okvirni program za raziskave, tehnološki razvoj in predstavitvene dejavnosti – Dopis, v katerem je namera Komisije o začetku izterjave zneskov za izvršitev pogodbe o financiranju raziskave – Akti, ki jih ni mogoče ločiti od pogodbe – Nedopustnost“
1.                     Postopek – Pravna podlaga tožbe – Izbira tožeče stranke, in ne sodišča Unije (Glej točko 31.)
2.                     Ničnostna tožba – Tožba, ki se dejansko nanaša na pogodbeni spor – Dopis o nameri Komisije, da izterja zneske, izplačane podjetju
v okviru pogodbe o financiranju raziskave, po finančni reviziji – Nepristojnost sodišča Unije – Nedopustnost (člena 263 PDEU
in 288 PDEU) (Glej točke od 33 do 35, od 38 do 40 in od 44 do 48.)
3.                     Ničnostna tožba – Tožba, ki se dejansko nanaša na pogodbeni spor – Drugačna opredelitev tožbe – Pogoji – Tožba se ne opira
na noben razlog kršitve pravil, ki urejajo pogodbeno razmerje – Izključitev ponovne kvalifikacije (člena 263 PDEU in 272 PDEU;
Poslovnik Splošnega sodišča, člen 44(1)(c)) (Glej točke od 54 do 60.)
Predmet
Predlog za razglasitev ničnosti dopisa Komisije z dne 19. oktobra 2011, v katerem je navedla, da bo izdala opomin za povračilo
zneska 97.106,72 EUR, ki ustreza višini zneskov, namenjenih za pogodbo št. 034984 (Mosaica), po koncu finančne revizije, ki
se nanaša zlasti na to pogodbo, sklenjeno v okviru Šestega okvirnega programa Evropske skupnosti za raziskave, tehnološki
razvoj in predstavitvene dejavnosti, ki prispevajo k ustvarjanju evropskega raziskovalnega področja in inovativnosti (2002–2006).
Izrek
1.
Tožba se kot nedopustna zavrže.
2.
Družbi Technion – Israel Institute of Technology et Technion Research & Development Foundation Ltd se naloži plačilo stroškov.